เค้าว่าร้านนี้เป็นเค้กฝรั่งเศสสไตล์ญี่ปุ่น ผมเองก็ไม่ค่อยจะเข้าใจหรอกครับว่ามันเป็นอย่างไร เอาเป็นว่าผมจะพูดตามความรู้สึกที่เห็นและได้ทานดูละกันนะครับ

ดูจากหน้าตาขนมแล้วเป็นเค้กที่หน้าตาน่ารักน่าทานมาก ที่ว่าเป็นญี่ปุ่นคงจะเป็นภาพลักษณ์ที่ดูน่ารักๆ คิขุอาโนเนะแบบญี่ปุ่นมั้งครับ ส่วนฝรั่งเศสน่าจะเป็นการตกแต่งร้านที่ออกแนวยุโรป สีหวานๆ มีมุมน่านั่งทอดกายไปบนเก้าอี้มากๆ ส่วนรสชาติผมว่าน่าจะเป็นสูตรของฝรั่งเศสผสมญี่ปุ่นแน่เลย

วันนี้ลองสั่งเค้กมาทาน 3 เมนูก่อน เริ่มต้นที่ Mango Rear Cheese Cake ที่ชอบเพราะมันเป็นมะม่วงนี่ละอากาศร้อนๆ ทานแล้วหอมกลิ่นมะม่วงสดชื่นดีครับ ทานแล้วเบาๆ ดีบอกไม่ถูก 

ต่อด้วย Strawberry Mousse Red Berry อันนี้ทานแล้วชอบจัง หน้าตาดี เนื้อมูสนุ่มหอมตักเข้าปากแล้วเหมือนตัวจะลอย 555

สุดท้ายแอบทานนิดๆ Triple Chocolate มูสช็อกโกแลต 3 แบบในถ้วยเดียว มูสไวท์ช็อก มูสมิลค์ช็อก และมูสดาร์คช็อก ราดช็อกโกแลตอีกโอ้วหน้าตาดีทีเดียว

ยังมีอีกมากที่น่าทานเอาไว้วันหลังจะมาไล่กินให้หมดเลยครับค่อยๆ เก็บที่ละเมนู 555 ชอบร้านนี้จัง สาขานี้สวย นั่งสบาย บรรยากาศดีชอบๆ ครับ